******

******

***Din conținutul acestui număr*:**

**Anul 2022 – numărul 1**

**3 – 7 ianuarie**

[Repere din agenda publică a conducerii Instituţiei Prefectului - Judeţul Hunedoara în perioada 3 - 7 ianuarie, 2022 2](#_Toc92712931)

[Selecție de Acte normative apărute în Monitorul Oficial al României în perioada 3 – 7 ianuarie, 2022 2](#_Toc92712932)

[Comunicate de presă ale Guvernului României 4](#_Toc92712933)

[Mesajul prim-ministrului României, Nicolae-Ionel Ciucă, privind aniversarea a 15 ani de la aderarea României la Uniunea Europeană 4](#_Toc92712934)

[Ședință de lucru a premierului Nicolae-Ionel Ciucă cu responsabilii în gestionarea pandemiei COVID-19 5](#_Toc92712935)

[Întâlnirea de lucru a prim-ministrului Nicolae-Ionel Ciucă cu responsabilii în domeniul energiei 5](#_Toc92712936)

[Discuție telefonică între prim-ministrul Nicolae-Ionel Ciucă și prim-ministrul Greciei, Kyriakos Mitsotakis 5](#_Toc92712937)

[Comunicat de presă- ședință de guvern 6](#_Toc92712938)

[119 – Număr unic gratuit pentru copii 6](#_Toc92712939)

[Întâlnirea premierului Nicolae-Ionel Ciucă cu reprezentanții sindicatelor 7](#_Toc92712940)

[Întâlnirea premierului Nicolae-Ionel Ciucă cu autorităţile de management și ministerele de resort pe tema gestionării absorbției fondurilor europene 8](#_Toc92712941)

[Informaţie Europeană 8](#_Toc92712942)

[NOUTĂȚI – Informații UTILE 9](#_Toc92712943)

[Definitivarea Planului Național Strategic pentru agricultură. Ministrul Chesnoiu: Săptămâna următoare demarăm calendarul consultărilor cu fermierii, pe sectoare de activitate 9](#_Toc92712944)

[Comisia Europeană a virat peste 1 miliard de euro pentru rambursarea plăților efectuate către fermieri în perioada octombrie-noiembrie 2021 9](#_Toc92712945)

[Ministrul Economiei: PNRR asigură 500 milioane de euro pentru dezvoltarea microelectronicii din România. Un prim apel urmează să fie lansat 9](#_Toc92712946)

[România va primi la începutul acestui an o nouă tranșă de 1,9 miliarde de euro din prefinanțarea pe PNRR 10](#_Toc92712947)

[PNRR: România a semnat cu FEI contractul pentru implementarea instrumentelor financiare pentru sectorul privat. Selecția intermediarilor, în următoarele luni 13](#_Toc92712948)

[Clusterele de inovare socială și ecologică, o mișcare socială în creștere în Uniunea Europeană 13](#_Toc92712949)

[Undă verde din partea executivului privind stabilirea unor măsuri financiare pentru susţinerea desfăşurării Programului cultural naţional „Timişoara-Capitală Europeană a Culturii în anul 2021” 15](#_Toc92712950)

[29 de noi contracte semnate cu beneficiarii POIM, în valoare de 306,7 milioane lei 15](#_Toc92712951)

[Consultări publice 16](#_Toc92712952)

[Proiect de OUG privind derularea Programului de susţinere a internaţionalizării operatorilor economici români pentru perioada 2022-2023 16](#_Toc92712953)

[Două proiecte de acte normative destinate legumicultorilor, lansate spre consultare publică 17](#_Toc92712954)

[APELURI – Finanțări 18](#_Toc92712955)

[Până la sfârșitul lunii ianuarie se depun Cererile de plată pentru rambursarea ajutorului de stat pentru cantitățile de motorină achiziţionate şi utilizate în agricultură 18](#_Toc92712956)

[Timbrul Monumentelor Istorice 2022: Apel de proiecte adresat protejării și promovării monumentelor istorice 19](#_Toc92712957)

[PNDR: Termenul de depunere a proiectelor de investiții în procesarea/marketingul produselor agricole a fost prelungit! 20](#_Toc92712958)

[POCU: Apel destinat continuării reformei curriculumului național aferent sistemului de educație preuniversitar 20](#_Toc92712959)

[Din actualitatea europeană 21](#_Toc92712960)

[Contractele digitale: intră în vigoare normele UE privind conținutul digital și privind vânzarea de bunuri 21](#_Toc92712961)

[UE-Moldova: Comisia propune asistență macrofinanciară în valoare de 150 milioane EUR 21](#_Toc92712962)

[COFE: Grupul de dezbatere al cetățenilor europeni finalizează recomandări pentru o Europă mai durabilă și mai sănătoasă 22](#_Toc92712963)

[DiscoverEU: Peste 2.300 de tineri români vor primi permise de călătorie pentru a explora Europa cu trenul 22](#_Toc92712964)

Repere din agenda publică a conducerii Instituţiei Prefectului - Judeţul Hunedoara   
în perioada 3 - 7 ianuarie, 2022

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a subprefectului SZÉLL Lőrincz:

| *Eveniment* | **Data** |
| --- | --- |
| *Întâlnire operativă cu şefii şi coordonatorii structurilor de specialitate din Instituţia Prefectului - judeţul Hunedoara.* | ***3 ianuarie*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, DSP Hunedoara.* | ***3 ianuarie*** |
| *Vizită de lucru La Direcția Județeană de Tineret și Sport Hunedoara* | ***5 ianuarie*** |
| *Intâlnire de lucru cu directorul DSVSA Hunedoara* | ***6 ianuarie*** |
| *Întâlnire cu dl. Deputat Kelemn Attila-jud. Caraș Severin* | ***7 ianuarie*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada 3 – 7 ianuarie, 2022

**M. Of. nr. 1/ 3 ianuarie 2022**

* **191 - Ministerul Afacerilor Interne** -  Ordin privind formarea inițială, în anul 2022, în instituțiile de formare ale Ministerului Afacerilor Interne a polițiștilor locali cu atribuții în domeniul ordinii și liniștii publice și în domeniul circulației rutiere

**M. Of. nr. 2/ 3 ianuarie 2022**

* **1321 - Guvernul României -** Hotărâre privind aprobarea Strategiei de securitate cibernetică a României, pentru perioada 2022-2027, precum și a Planului de acțiune pentru implementarea Strategiei de securitate cibernetică a României, pentru perioada 2022-2027

**M. Of. nr. 3/ 3 ianuarie 2022**

* **362 - Ministerul Agriculturii și Dezvoltării Rurale -** Ordin pentru aprobarea Programului național privind realizarea și reactualizarea Sistemului național de monitorizare sol-teren pentru agricultură, a Normelor de conținut pentru studiile pedologice și agrochimice elaborate în vederea realizării și reactualizării periodice a Sistemului județean de monitorizare sol-teren pentru agricultură și a realizării Sistemului național de monitoring al calității solului în rețeaua de profile 8 x 8 km și a bazelor de date aferente, a Metodologiei privind realizarea și reactualizarea Sistemului județean de monitorizare sol-teren pentru agricultură și a Sistemului național de monitoring al calității solului în rețeaua de profile 8 x 8 km și a bazelor de date aferente, a Normelor de conținut privind realizarea Sistemului național de monitoring al calității solului în rețeaua de profile 8 x 8 km și a bazei de date aferente rețelei de profile 8 x 8 km, precum și realizarea bazei de date la nivel național aferente Sistemului județean de monitorizare sol-teren pentru agricultură și a Modului de finanțare a Sistemului județean de monitorizare sol-teren pentru agricultură, a Sistemului național de monitoring al calității solului în rețeaua de profile 8 x 8 km, precum și a bazelor de date aferente

**M. Of. nr. 6/ 4 ianuarie 2022**

* **994 - Ministerul Sportului -** Ordin pentru aprobarea programelor sportive de utilitate publică și a metodologiei privind finanțarea federațiilor sportive naționale de către Ministerul Sportului în anul 2022

**M. Of. nr. 7/ 4 ianuarie 2022**

* **1296 - Guvernul României -** Hotărâre pentru aprobarea Normelor metodologice de aplicare a prevederilor Ordonanței de urgență a Guvernului nr. 91/2021 privind aprobarea continuării Programului-pilot de acordare a unui suport alimentar pentru preșcolarii și elevii din 150 de unități de învățământ preuniversitar de stat

**M. Of. nr.8/ 4 ianuarie 2022**

* **5823 - Ministerul Educației -** Ordin privind constituirea și utilizarea fondului pentru finanțarea situațiilor speciale care nu pot fi integrate în formula de finanțare a instituțiilor de învățământ superior de stat, pentru anul 2022
* **6 - Ministerul Finanțelor** - Ordin privind transmiterea situațiilor financiare anuale centralizate întocmite de instituțiile publice la 31 decembrie 2021 și pentru completarea anexei nr. 2 la Ordinul ministrului finanțelor publice nr. 1.177/2018 pentru aprobarea Normelor metodologice privind întocmirea și depunerea situațiilor financiare ale instituțiilor publice la 31 decembrie 2017 și pentru modificarea altor norme metodologice în domeniul contabilității

**M. Of. nr.10/ 5 ianuarie 2022**

* **2127 - Agenția Națională de Administrare Fiscală -** Ordin pentru aprobarea modelului, conținutului, modalității de depunere și de gestionare a formularului 212 „Declarație unică privind impozitul pe venit și contribuțiile sociale datorate de persoanele fizice“

**M. Of. nr.12/ 5 ianuarie 2022**

* **1317 - Guvernul României -** Hotărâre pentru aprobarea Memorandumului de înțelegere dintre Guvernul României și Banca Mondială privind Parteneriatul pentru modernizarea administrației publice și sprijinirea reformelor structurale, semnat la București la 13 iulie 2021

**M. Of. nr.15/ 6 ianuarie 2022**

* **5795 - Ministerul Educației -** Ordin pentru stabilirea cadrului de implementare în învățământul preuniversitar a programelor Erasmus+ și Corpul European de Solidaritate

**M. Of. nr.18/ 6 ianuarie 2022**

* **34 - Guvernul României -** Hotărâre privind prelungirea stării de alertă pe teritoriul României începând cu data de 8 ianuarie 2022, precum și stabilirea măsurilor care se aplică pe durata acesteia pentru prevenirea și combaterea efectelor pandemiei de COVID-19

**M. Of. nr.24/ 7 ianuarie 2022**

* **33 - Guvernul României -** Hotărâre pentru aprobarea Regulamentului-cadru privind stabilirea condițiilor de înființare a posturilor în afara organigramei pentru activitatea prestată în Task Force - Unitatea de management al Programelor de transformare digitală pe durata derulării Planului național de redresare și reziliență al României
* **2** - **Comitetul Național pentru Situații de Urgență** - Hotărâre privind procedura de aprobare a listei cu încadrarea țărilor/teritoriilor în zonele de risc epidemiologic, criteriilor pe baza cărora se stabilește încadrarea acestora și a regulilor de aplicare a măsurii carantinei asupra persoanelor, precum și aprobarea Listei cu clasificarea țărilor/teritoriilor în funcție de rata de incidență cumulată

**M. Of. nr.25/ 7 ianuarie 2022**

* **30/1 - Ministerul Sănătății/ Ministerul Afacerilor Interne -** Ordin privind instituirea obligativității purtării măștii de protecție, a triajului epidemiologic și dezinfectarea obligatorie a mâinilor pentru prevenirea contaminării cu virusul SARS-CoV-2 pe durata stării de alertă

Descărcați  ADOBE READER - <http://get.adobe.com/reader/>

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

Mesajul prim-ministrului României, Nicolae-Ionel Ciucă, privind aniversarea a 15 ani de la aderarea României la Uniunea Europeană

Marcăm astăzi 15 ani de la aderarea României la Uniunea Europeană. La 1 ianuarie 2007, țara noastră a devenit parte a acestui proiect european unic, care a asigurat și continuă să asigure stabilitatea și prosperitatea continentului nostru.  Intrarea în Uniunea Europeană a avut loc prin efortul comun al clasei politice și diplomaților români, sub auspiciile garanțiilor de securitate oferite de apartenența la NATO, cea mai puternică alianță politico-militară din lume, prin încrederea câștigată în teatrele de operații de militarii români, care s-au dovedit parteneri loiali și bine pregătiți ai aliaților occidentali.

Măsura succesului aderării noastre la UE este confirmată atât de menținerea unui sprijin larg al cetățenilor români pentru Uniune, cât și de bunăstarea adusă în cei 15 ani de apartenență la Uniune.  Produsul Intern Brut al României s-a triplat, după aderarea la UE (2006 - 342,7 miliarde lei, 2021 - 1.190 miliarde lei), iar PIB -ul pe cap de locuitor a devenit de aproape patru ori mai mare (2006 - 16.170 lei, 2021 - 61.368 lei).

Expertiza și finanțarea europene şi-au pus amprenta în aproape toate domeniile economice, fie că vorbim despre proiecte de reabilitare şi infrastructură la nivel local sau regional, despre susținerea dezvoltării şi modernizării agriculturii românești, despre participarea în proiecte de cercetare. Fonduri europene de zeci de miliarde de euro au intrat în țară. Și continuă să vină, contribuind la investiții care cresc nivelul calității vieții și aduc mai aproape de noi standardele occidentale la care ne raportăm. Alte peste 90 de miliarde de euro ne sunt puse la dispoziție de Uniunea Europeană, în următorii ani, prin Planul Național de Redresare și Reziliență și prin cadrul financiar multi-anual.

Dar poate cel mai important câștig a fost acela al liberei circulații pentru oameni, bunuri și servicii. Milioane de români lucrează, învață ori își petrec vacanțele în alte țări din Uniunea Europeană. Majoritatea exporturilor românești sunt în state membre UE. Piața Unică Europeană este deschisă antreprenorilor români, care beneficiază de acces liber și sprijin acordat prin finanțările europene.

Tinerii români participă intens în schimburile universitare finanțate prin programele Erasmus.    
Toate acestea au permis integrarea României în UE de o manieră trainică şi profundă. Proiectele finanțate cu fonduri europene, a căror absorbție trebuie tot mai mult eficientizată, contribuie incontestabil la dezvoltarea noastră economică și socială, susținând reforme dificil de realizat doar prin propriile forțe. Obiectivele ambițioase ale Uniunii în diverse domenii acționează ca un stimul important în orientarea și avansarea măsurilor de la nivel național.

România europeană este mai conectată, mai inovativă şi mai prosperă decât oricând în istoria sa, aflându-se în mod constant în topul economiilor cu cea mai rapidă creștere economică din UE. Solidaritatea europeană, marcată și prin decizia istorică de adoptare, în contextul pandemiei de Covid-19, a Planului European de Redresare și Reziliență, va permite susținerea reformelor necesare pentru un curs de dezvoltare inclusivă, de care să beneficieze toți românii, indiferent dacă locuiesc în zonele urbane sau rurale, în oricare parte a României, dacă doresc o educație adaptată exigențelor inovative ale economiei viitorului sau acces la servicii mai bune de sănătate.

Cum solidaritatea și unitatea sunt un parcurs cu dublu sens, România rămâne ferm angajată în susținerea obiectivului de consolidare a Uniunii Europene. Pentru România, apartenența la Uniune reprezintă cadrul solid de dezvoltare democratică, economică și socială pentru cetățenii români și pentru societatea românească. De asemenea, acțiunea României în plan european va continua să fie ghidată de respectul deplin pentru statul de drept, pentru Tratatele Uniunii și pentru principiile și valorile înscrise în Tratate, ca piloni de bază ai Uniunii, precum și pentru dreptul european în general.

Integrarea deplină a României trebuie să includă obiectivele majore privind îndeplinirea angajamentelor Mecanismului de Cooperare și Verificare, aderarea la Spațiul Schengen și intrarea în Zona Euro, locuri de muncă bine plătite, economie bazată pe energie curată și digitalizare.

Suntem, în egală măsură, ca stat care valorifică experiența propriei aderări la Uniune acum 15 ani, pregătiți să acționăm în continuare pentru a transmite mai departe valorile și principiile europene, în vecinătatea noastră, către partenerii noștri care au făcut o opțiune strategică solidă, pe calea reformelor și a proceselor de modernizare europeană.

**Nicolae-Ionel Ciucă,**

**Prim-ministrul României**

\*

Ședință de lucru a premierului Nicolae-Ionel Ciucă cu responsabilii în gestionarea pandemiei COVID-19

Prim-ministrul Nicolae-Ionel Ciucă a convocat, astăzi, o ședință, la sediul Guvernului, pentru a analiza măsurile de prevenire și combatere a efectelor pandemiei de COVID-19. La întâlnire au fost invitați să participe miniștri și reprezentanți ai ministerelor Sănătății, Finanțelor, Justiției, Educației, Muncii și Solidarității Sociale, precum și șeful Departamentului pentru Situații de Urgență.

În cadrul întâlnirii a fost prezentată evoluția pandemiei în țară și la nivelul Uniunii Europene, fiind evidențiate o serie de măsuri avute în vedere în funcție de această situație, care să protejeze sănătatea românilor și să permită continuarea funcționării școlilor, precum și a sectoarelor economice.

Continuarea vaccinării a fost subliniată ca fiind cea mai sigură soluție de protejare a vieții și sănătății românilor față de formele grave de îmbolnăvire generate de SARS-CoV-2. Pe de altă parte, una dintre cele mai eficiente măsuri de prevenție, care ar putea fi generalizată la nivelul întregii țări, rămâne portul corect al măștii chirurgicale sau al altor tipuri de măști care să respecte standardele FFP2.

În privința situației din școli, pentru protejarea sănătății copiilor și a personalului didactic, s-a analizat eficiența programelor de testare a elevilor și posibilitatea ca în pachetul de măsuri să fie inclusă și oferirea de măști gratuite elevilor care au nevoie, alături de capacitatea de a se administra testele în școală.

Pentru continuarea în bune condiții atât a funcționării serviciilor publice, cât și a activităților economice care să mențină locurile de muncă, au fost prezentate ca soluții alternanța programului de lucru, respectiv șomajul tehnic. În acest sens, Ministerul Muncii și Ministerul Finanțelor se vor asigura că sunt pregătite resursele financiare necesare.

În vederea asigurării unui nivel cât mai ridicat de informare corectă a populației, vor fi derulate activități de comunicare si informare, alături de demersuri de combatere a dezinformării.

\*

Întâlnirea de lucru a prim-ministrului Nicolae-Ionel Ciucă cu responsabilii în domeniul energiei

Prim-ministrul Nicolae-Ionel Ciucă a avut o întâlnire de lucru cu viceprim-ministrul și ministrul Transporturilor, Sorin Grindeanu, ministrul Energiei, Virgil Popescu, ministrul Economiei, Florin Spătaru, ministrul Afacerilor Interne, Lucian Bode, președintele ANRE, Dumitru Chiriță, reprezentanți ai companiilor Transelectrica, Transgaz, Romgaz și ai Ministerului Mediului.

Discuțiile au vizat stadiul pregătirilor pentru sezonul de iarnă, din perspectiva  evoluțiilor sectorului energetic în România.

Din analiză, a rezultat că furnizarea energiei electrice este asigurată atât pentru serviciile esențiale, cât și pentru consumatorii casnici și alte categorii de consumatori.

În privința furnizării de gaze, sunt asigurate cantitățile de gaz pentru funcționarea aprovizionării în condiții de normalitate.

\*

Discuție telefonică între prim-ministrul Nicolae-Ionel Ciucă și prim-ministrul Greciei, Kyriakos Mitsotakis

Prim-ministrul Nicolae-Ionel Ciucă a avut, astăzi, la ora 10.00, o discuție telefonică cu premierul Republicii Elene, Kyriakos Mitsotakis. Premierul elen a adresat urările de sezon și l-a felicitat pe prim-ministrul Nicolae-Ionel Ciucă pentru preluarea mandatului în fruntea Guvernului. De asemenea oficialul elen a salutat stabilitatea instalată la București prin noul guvern de mare coaliție.

Discuția telefonică dintre cei doi prim-miniștri a vizat agenda bilaterală și interesul de a extinde relațiile la nivelul schimburilor economice, energiei și a turismului. De asemenea, au fost evocate cele mai recente vizite reciproce la nivel înalt, ambele părți insistând pe nevoia de a fi reluat dialogul pe temele de interes, pozițiile europene ale celor două state fiind similare în majoritatea dosarelor.

Prim-ministrul Nicolae Ciucă i-a adresat omologului elen invitația de a efectua o vizită oficială în România. La rândul său, prim-ministrul elen, Kyriakos Mitsotakis, a lansat invitația unei întâlniri în format trilateral România-Bulgaria-Grecia, la Atena.

Comunicat de presă- ședință de guvern

****119 – Număr unic gratuit pentru copii****

Guvernul României a lansat astăzi numărul unic gratuit pentru copii – 119, destinat semnalării cazurilor de abuz, exploatare, neglijare a copilului. Proiectul este parte integrantă a Programului Național de Suport al Guvernului pentru copii, în contextul pandemiei de COVID 19 – DIN GRIJĂ PENTRU COPII, adoptat prin OUG. nr. 105/2021.

La acest număr pot suna copiii aflați în situații de abuz, exploatare sau neglijare, părinții, rudele sau cetățenii care au cunoștință de astfel de cazuri, 24/24 ore.

Scopul acestui număr unic la nivel național este de a depista și interveni cu specialiști din domeniul protecției copilului, în timp real, în situațiile în care integritatea fizică și psihică a copiilor este în pericol.

Numărul 119 beneficiază de o infrastructură complexă de intervenție specializată și suport pentru copii, în timp real:

* în cele 47 de Direcții de Protecție a Copilului din țară funcționează începând de astăzi birouri de operatori call-center 24/24 de ore, care preiau apelurile;
* operatorii call-center utilizează o platformă digitală integrată, interconectată cu numărul 112;
* fiecare apel este monitorizat, gestionat în baza unor proceduri clare și niciun caz nu poate fi închis fără soluționare;
* există echipe mobile de intervenție specializată ale DGASPC în fiecare județ din țară, formate din specialiști în protecția copilului, care intervin în timp real 24/24 ore;
* în situațiile de risc imediat la adresa vieții copilului, numărul 119 este interconectat cu numărul unic de urgență 112, care preia cazurile în regim special;
* în situațiile în care copiii necesită doar suport psiho-emoțional, sunt transferați telefonic către echipele de psihologi existente la nivelul tuturor DGASPC din țară.

Pentru ca astăzi să avem operațional numărul 119, peste 100 de specialiști ai STS, în 41 de județe, au achiziționat echipamente și suport logistic, au instruit operatorii și au coordonat departamentele tehnice ale operatorilor de comunicații mobile, cele 47 de DGASPC au realizat un efort susținut de organizare internă și alocare de resursă umană concretizat în 280 de operatori call-center și peste 100 de specialiști constituiți în echipe mobile, iar ANPDCA a elaborat procedurile interne de gestionare a apelurilor.

Tot acest proces a fost coordonat și minuțios urmărit și sprijinit de la nivelul Cancelariei Prim-ministrului.

”Un proiect de suflet la care au lucrat specialiști din mai mult instituții. La acest număr pot suna copiii care se află în orice situație de abuz, dar și alte persoane care au cunoștință de astfel de cazuri. Vor fi ascultați de specialiști pregătiți pentru astfel de situații. Numărul unic 119 nu este  doar un tel-verde, ci este o linie de intervenție. Echipele sunt pregătite în orice moment să intervină și să anunțe la 112 dacă trebuie intervenție de urgență. Ministerul Familiei, Tineretului și Egalității de Șanse va lucra îndeaproape cu toate celelalte structuri guvernamentale pentru că ne dorim să ne implicăm foarte mult în viața copiilor”, a declarat Gabriela Firea, ministrul Familiei, Tineretului și Egalității de Șanse.

”Numărul 119 reprezintă un salt uriaș pe care Guvernul îl realizează pentru depistarea cazurilor de abuz împotriva copiilor și pentru intervenția specializată în timp real. Este momentul în  care putem vorbi despre un sistem dinamic, transparent și unitar la nivel național prin care putem să ajungem la copiii aflați în situații grave și el este rezultatul unui amplu proces colaborativ și de reglementare derulat în ultimul an”, a declarat Mădălina Turza, Consilier de stat la Cancelaria Prim-ministrului.

**Informații de background**:

Programul Național de suport pentru copii în contextul Pandemiei de COVID 19, “DIN GRIJĂ PENTRU COPII”, prevede următoarele măsuri care se află în diferite stadii de implementare:

* 70.000 de ore de consiliere psihologică și psihoterapie pentru copiii identificați cu tulburări psiho-emoționale generate de Pandemia de COVID-19;
* introducerea de către Ministerul Educației în curriculum școlar a tematicilor de educație psiho-emoțională, managementul emoțiilor, siguranța online;
* Asigurarea de sesiuni de formare pentru cel puțin 7000 de specialiști în domeniul managementului emoțiilor și al relaționării, metode de identificare și intervenție în situațiile disruptive psiho-emoțional;
* Introducerea unui modul de formare a competențelor în domeniul psiho-emoțional pentru profesori la nivel de masterat didactic;
* Desemnarea de inspectori școlari dedicați pentru managementul incluziunii și al suportului psiho-pedagogic;
* Realizarea de camere de audieri destinate copiilor victime ale infracțiunilor în fiecare județ;
* Dezvoltarea unui sistem informatic integrat de analiză și sortare intuitivă a imaginilor și clipurilor video cu caracter abuziv împotriva copiilor, care va eficientiza substanțial componenta de combatere a pornografiei infantile și a exploatării și abuzului minorilor online;
* Implementarea unui mecanism de alertă în timp real pentru copiii dispăruți;
* Crearea unui număr unic la nivel național pentru urgențe legate de copii;
* Dezvoltarea Platformei de resurse dingrijapentrucopii.gov.ro dedicată atât copiilor, cât și specialiștilor și părinților. Aceasta va conține materiale de specialitate, realizate de profesioniștii în domeniu, ghiduri și proceduri.

Durata Programului este de 2 ani și va beneficia de un buget de aproape 6 milioane de euro.

Comitetul interministerial pentru elaborarea Programului național de suport pentru copii în contextul Pandemiei de COVID 19, “DIN GRIJĂ PENTRU COPII”, a finalizat la sfârșitul lunii august lucrările tehnice. Timp de trei luni, zeci de experți, psihologi, medici psihiatri, elevi și părinți au contribuit la elaborarea unuia dintre cele mai ample programe dedicate stării de bine a copilului și familiei. Comitetul a fost înființat prin decizia prim-ministrului, a fost coordonat de consilierul de stat Mădălina Turza și a avut ca scop elaborarea proiectul de Ordonanță de Urgență  pentru adoptarea Programului.

\*

Întâlnirea premierului Nicolae-Ionel Ciucă cu reprezentanții sindicatelor

Prim-ministrul Nicolae-Ionel Ciucă a avut un dialog cu lideri ai centralelor și federațiilor sindicale din România, la care au participat miniștrii Educației, Sorin Cîmpeanu, Sănătății, Alexandru Rafila, Finanțelor, Adrian Câciu, și Muncii, Marius Budăi.

Discuțiile, care au avut loc în format hibrid, au vizat măsurile de prevenire și combatere a efectelor pandemiei de COVID-19, condițiile de muncă și salarizarea.

În cadrul întâlnirii, participanții au analizat eficiența măsurilor de protejare a populației, menite să asigure continuitatea serviciilor publice, a derulării afacerilor și a funcționării sistemului educațional.

Printre temele analizate s-au numărat măsurile de prevenție, testarea populației, portul măștii, vaccinarea, asistența medicală ambulatorie, accesul la tratament, contextul economic, siguranța personalului medical și recuperarea celor afectați de COVID-19.

A fost evidențiată nevoia unei abordări coerente, sistemice și predictibile, care să includă dialogul cu partenerii sociali. Pentru protejarea populației față de formele grave de boală și de riscul pierderii vieții, vaccinarea a fost menționată ca fiind cea mai eficientă soluție recomandată de experți, limitând evoluția către o situație gravă și internarea în spital.

Pentru continuarea dialogului pe tema identificării celor mai potrivite măsuri de gestionare a situației generate de pandemie, dar și pentru soluționarea solicitărilor partenerilor sociali, vor fi organizate întâlniri periodice. În cadrul dialogului social cu reprezentanții angajaților din Sănătate, Educație, Ordine Publică și alte categorii de salariați din sistemul public, urmează să fie discutate și analizate revendicările salariale și condițiile de muncă.

\*

Întâlnirea premierului Nicolae-Ionel Ciucă cu autorităţile de management și ministerele de resort pe tema gestionării absorbției fondurilor europene

Prim-ministrul Nicolae-Ionel Ciucă a convocat, la sediul Guvernului, o reuniune de lucru cu Autoritățile de Management și miniștrii de resort. La discuții au participat Dan Vîlceanu, ministrul investițiilor și proiectelor europene, Cseke Attila, ministrul dezvoltării, lucrărilor publice și administrației, Adrian Chesnoiu, ministrul agriculturii și dezvoltării rurale, secretari de stat și directori generali/reprezentanți ai AM-urilor.

Principalele teme abordate au fost legate de stadiul implementării Cadrului Financiar Multianual 2014-2020, stadiul pregătirii perioadei de programare 2021-2027 și Programul Național de Redresare și Reziliență.

Premierul a subliniat nevoia de a lua toate măsurile necesare pentru a absorbi cele peste 80 de miliarde de euro pe care România le are la dispoziție din cele trei resurse europene.

Prioritare în acest sens vor fi punerea în stare de operativitate a Autorităților de Management și activarea responsabililor de reforme din structurile guvernamentale și a mecanismelor de lucru.

În cadrul reuniunii, premierul Nicolae-Ionel Ciucă a cerut un set de propuneri pentru sprijinirea beneficiarilor și recuperarea ritmului de absorbție din fondurile rămase din Cadrul Financiar Multianual 2014-2020, precum și simplificarea procedurilor și reducerea birocrației, alături de preluarea modelelor de succes din alte state europene. A fost subliniată, totodată, importanța proiectelor cu fonduri europene pentru dezvoltarea economiei României și nevoia ca beneficiarii să fie consultați, pentru a putea găsi cele mai potrivite proceduri de lucru.

Un rol esențial în optimizarea mecanismelor de absorbție îl va avea personalul calificat, în acest sens, premierul solicitând demararea unor cursuri de pregătire a angajaților implicați în gestionarea banilor europeni.

“Nu voi accepta să nu absorbim acești bani. Vom analiza săptămânal evoluția, în ședință de Guvern. Fiecare ministru va prezenta stadiul îndeplinirii obiectivelor de absorbție și va participa la toate întâlnirile cu oficialii europeni”, a declarat prim-ministrul Nicolae-Ionel Ciucă.

Sursa: Guvernul României - https://gov.ro/ro/comunicate&page=4&page=1

\*

Informaţie Europeană

|  |  |
| --- | --- |
| Logoul Consiliului UE și al președinției franceze | **Președinția franceză a Consiliului UE: 1 ianuarie-30 iunie 2022**  Prioritățile președinției franceze se reflectă în deviza acesteia: „Relansare, putere, apartenență”:   * **relansare**, pentru a permite Europei să sprijine tranziția ecologică și cea digitală * **putere**, pentru a apăra și promova valorile și interesele noastre * **apartenență**, pentru a construi și dezvolta o viziune europeană comună, prin cultură, prin valorile noastre și prin istoria noastră comună   Potrivit discursului președintelui Franței, Emmanuel Macron, din 9 decembrie 2021, în care a prezentat prioritățile președinției franceze, activitățile președinției se vor axa pe trei domenii principale:   * urmărirea unei agende pentru **suveranitatea europeană**, prin care se înțelege capacitatea Europei de a exista în lumea de astăzi și de a-și apăra valorile și interesele * construirea unui **nou model european de creștere** * crearea unei **Europe mai „umane”**   Site-ul președinției franceze: https://presidence-francaise.consilium.europa.eu/ |
| Dacă ar trebui să rezum într-o singură propoziție obiectivul acestei președinții de la 1 ianuarie până la 30 iunie 2022, aș spune că trebuie să trecem de la o Europă a cooperării în interiorul frontierelor noastre la o Europă puternică la nivel mondial, pe deplin suverană, liberă să facă alegeri proprii și stăpână pe soarta sa.  - *Emmanuel Macron, președintele Republicii Franceze. Prezentarea**președinției franceze a Consiliului Uniunii Europene la Palatul Élysée, 9 decembrie 2021* | |

🏵🏵🏵

NOUTĂȚI – Informații UTILE

Definitivarea Planului Național Strategic pentru agricultură. Ministrul Chesnoiu: Săptămâna următoare demarăm calendarul consultărilor cu fermierii, pe sectoare de activitate

În cadrui unei întâlniri a reprezentanților Consiliului Național al Întreprinderilor Private Mici și Mijlocii din România alături de de ministrul Agriculturii și Dezvoltării Rurale, Adrian Chesnoiu, principalele teme de discuție au vizat domeniul îmbunătățirilor funciare și accesul la fondurile europene ce vor fi disponibile prin Planul Național Strategic din anul 2023, cu accent pe construcția de depozite regionale și finanțarea investițiilor în energia verde.

„**Săptămâna următoare demarăm calendarul consultărilor cu fermierii, pe sectoare de activitate. Obiectivul meu este să transmitem la Bruxelles un document coerent, care să răspundă cu adevărat așteptărilor fermierilor și nevoilor reale ale agriculturii românești**. PNS trebuie să fie un instrument util pentru fermieri și pentru agricultura României, nu pentru consultanți sau reforme pe hârtie. După cum știți, alături de mai mulți colegi miniștri din UE, am solicitat flexibilitate din partea Comisiei Europene în privința termenului de transmitere a Planului Național Strategic, având în vedere întârzierile în adoptarea reformelor Politicii Agricole Comune”, a declarat ministrul Adrian Chesnoiu.

​În cadrul întâlnirii au fost discutate și situația forței de muncă în agricultură, dotarea atelierelor de pregătire practică ale liceelor agricole, precum și implicațiile creșterii prețurilor la energie electrică și gaze naturale pentru agricultură și industria alimentară. În acest context, ministrul Chesnoiu a menționat continuarea măsurilor de susținere care vizează furnizarea apei gratuite până la punctele de livrare, acolo unde sunt încheiate contracte pentru irigații, precum și decontarea cheltuielilor în cotă de până la 50%, aferente consumului de energie electrică necesar funcționării agregatelor sau a echipamentelor pentru irigații.

În ceea ce privește stimularea ocupării forței de muncă în agricultură și industrie alimentară, ministrul a reamintit prevederile proiectului de lege depus în Parlament prin care se dorește acordarea de facilități fiscale celor care angajează în agricultură, industrie alimentară, silvicultură și piscicultură, pe modelul celor aplicate în domeniul construcțiilor.

Sursa: MADR

\*

Comisia Europeană a virat peste 1 miliard de euro pentru rambursarea plăților efectuate către fermieri în perioada octombrie-noiembrie 2021

În data de 5 ianuarie 2022, Ministerul Agriculturii și Dezvoltării Rurale a primit suma de 1,081 miliarde euro, ce reprezintă rambursarea de la Comisia Europeană, în contul cheltuielilor efectuate de Agenția de Plăți și Intervenție pentru Agricultură, în **perioada 16 octombrie - 30 noiembrie 2021**, pentru **acordarea plăților în avans fermierilor**, aferente **Campaniei 2021**din plățile directe finanțate din FEGA (Fondul European  de Garantare Agricolă).

Sumele reprezintă sprijinul acordat fermierilor de la bugetul de stat, conform prevederilor europene și se rambursează ulterior de la Comisia Europeană. Plățile finanțate din FEGA se efectuează la cursul de schimb valutar stabilit de către Banca Centrală Europeană de 4,9475 lei pentru un euro și publicat în Jurnalul Oficial al Uniunii Europene din 30.09.2021.

Potrivit MADR, în conformitate cu reglementările stabilite prin Regulamentele Comisiei Europene, plățile din cadrul schemelor de sprijin se realizează în perioada 1 decembrie – 30 iunie a anului calendaristic următor.

Sursa: MADR

\*

Ministrul Economiei: PNRR asigură 500 milioane de euro pentru dezvoltarea microelectronicii din România. Un prim apel urmează să fie lansat

PNRR prevede 500 mil. euro pentru dezvoltarea microelectronicii în România. Ecosistemul care va fi sprijinit pentru realizarea investiției include întreprinderi mari, IMM-uri, cercetarea instituțională, academică şi sistemul educaţional la toate nivelele, susţine ministrul Economiei, Florin Spătaru, citat de [**Agerpres**](https://www.agerpres.ro/economic-intern/2022/01/05/ministrul-economiei-prin-pnrr-sunt-rezervate-500-milioane-euro-pentru-dezvoltarea-microelectronicii-in-romania--842330)**.**

Astfel, **se pregăteşte primul apel de proiecte** pentru procesoare cu consum redus de energie şi cipuri semiconductoare-IPCEI ME-CT, finanţat prin PNRR,.

În acest sens, ministerul Economiei a publicat [**proiectul metodologiei de preselecție**](https://www.fonduri-structurale.ro/descarca-document/33928), ce va fi supus unei dezbateri publice online pe 7 ianuarie 2022, între orele 11:00 – 13:00. Cei interesați pot participa accesând linkul evenimentului [**aici**](https://meet24.webex.com/meet24/j.php?MTID=m6233bcb058cfd8f9d1633fb3938cd087).

După consultarea mediului academic și al industriei, în perioada imediat următoare, **ministerul Economiei va demara procedura efectivă**.

Potrivit comunicatului oficial al instituției, **aplicațiile**, redactate în limba engleză, **se vor transmite în perioada 17 ianuarie - 04 februarie 2022** la Ministerul Economiei , urmând ca după recepționare, până la data de **10 februarie 2022**, să fie solicitate **clarificări**.

Desemnarea proiectelor naționale și alocarea fondurilor rezervate în Planul Național de Redresare și Reziliență, ținând seama de mijloacele financiare disponibile, va fi definitivată în urma deciziei Comisiei Europene și printr-o Hotărâre de Guvern privind participarea României în IPCEI ME/CT.

**Uniunea Europeană a definit componentele și sistemele microelectronice** ca fiind condiția esențială a unei digitalizări sustenabile. Investițiile prevăzute vor fi implementate, în principal, prin participarea sau asocierea într-un proiect important de interes comun european (IPCEI-ME), la care și-au manifestat intenția de a participa 19 State Membre ale Uniunii Europene, inclusiv România, pentru a răspunde provocărilor tehnologice, societale și de securitate în Europa.

**Vor beneficia de sprijin financiar proiectele cu o puternică componentă inovatoare**, care pot include și investiții necesare pentru realizarea primei aplicări industriale. Acestea trebuie să se integreze în obiectivele definite la nivel european pentru IPCEI ME/CT și să poată fi incluse într-una din cele patru teme ale acestuia: anume **Sense, Think, Act**și**Communicate**.

Sursa: [www.fonduri-structurale.ro](http://www.fonduri-structurale.ro/)

\*

România va primi la începutul acestui an o nouă tranșă de 1,9 miliarde de euro din prefinanțarea pe PNRR

Ministerul Investițiilor și Proiectelor Europene, în calitate de coordonator național al Planului Național de Redresare și Reziliență, împreună cu ministerele de linie a anunțat la 31 decembrie 2021, faptul că prima etapă din implementarea PNRR, care include și atingerea țintelor și jaloanelor aferente anului 2021, a fost finalizată. Implementarea Planului a demarat în data de 3 noiembrie, după primirea aprobării din partea Consiliului UE.

Pentru acest an, conform obligațiilor prevăzute în Decizia de punere în aplicare a Consiliului (CID), România a avut de îndeplinit **21 de ținte și jaloane, din totalul de 507** asumate la nivelul întregului plan.

Astfel, finalul de an a însemnat, la nivel guvernamental, **închiderea unor jaloane importante**, asumate pentru 2021, prin adoptarea unor acte normative cu privire la domenii de dezvoltare strategică, și anume:

* Ordonanța de Urgență privind legea serviciilor de apă și canalizare,
* Hotărâre de Guvern pentru aprobarea Strategiei de dezvoltare a infrastructurii feroviare 2021-2025,
* Finalizarea jalonului legat de capacitățile de producție de cărbune dezafectate,
* Operaționalizarea unui task-force la Ministerul Cercetării și Digitalizării pentru implementarea si  monitorizarea reformelor si investițiilor propuse in domeniul Transformare digitală,
* Hotărâre de Guvern privind aprobarea strategiei de securitate cibernetică,
* Ordinul comun MF nr. 1593/29.12.2021 și MMSS nr. 1239/27.12.2021 privind constituirea comitetului de monitorizare a reformei sistemului public de pensii,
* Unitatea de implementare a reformelor din cadrul mecanismului de sprijin al politicilor (PSF) instituită și operațională,
* Memorandumul privind acordul de finanțare între Fondul european de investiții și Guvernul României privind crearea fondului de fonduri de capital de risc aprobat,
* Ordin de ministru pentru adoptarea criteriilor de prioritizare a investițiilor în centrele comunitare integrate,
* Ordonanța de Urgență privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență,
* Hotărâre de Guvern pentru aprobarea noii Strategii naționale anticorupție;
* Sistemul informatic aferent gestionării și monitorizării PNRR dezvoltat,
* Hotărâre de Guvern privind realizarea programului național pentru reducerea abandonului școlar,
* Apel de proiecte necompetitiv pregătit pentru sprijinirea elevilor în vederea asigurării tranziției de la învățământul secundar inferior la cel superior, pe baza a 5 indicatori definiți în Mecanismul de Avertizare Timpurie în Educație și publicat pe pagina de internet a Ministerului Educației.

Anterior, **au fost îndeplinite jaloanele** referitoare la:

* Intrarea în vigoare a Legii nr. 50/2021 pentru aprobarea Ordonanței de urgență a Guvernului nr. 55/2016 privind reorganizarea Companiei Naționale de Autostrăzi și Drumuri Naționale din România – S.A. (CNAIR) și înființarea Companiei Naționale de Investiții Rutiere – S.A. (CNIR),
* Intrarea în vigoare a legii privind securitatea rețelelor 5G,
* Creșterea numărului de case de marcat conectate la sistemul IT al Agenției Naționale pentru Administrare Fiscală (466.288 de case deja conectate),

În luna decembrie, Comisia Europeană a demarat **prima misiune oficială** pentru monitorizarea jaloanelor și țintelor asumate de România în Planul Național de Redresare și Reziliență (PNRR), în cadrul căruia, MIPE, împreună cu coordonatorii de reforme și investiții, au prezentat stadiul îndeplinirii obiectivelor, atât pentru anul 2021, cât și pentru primele două trimestre din 2022.

**Pașii următori**

La începutul anului 2022, în contul statului român vor intra încă **1,9 miliarde** de euro, reprezentând prefinanţarea din împrumutul acordat României.

Pentru primul trimestru al anului viitor, din perspectiva PNRR, Ministerul Investițiilor și Proiectelor Europeane are ca**priorități**:

1. semnarea acordurilor de finanțare cu ministerele de linie, astfel încât investițiile să fie lansate;
2. finalizarea negocierilor cu Comisia Europeană pentru aranjamentele de tip operațional, esențiale în procesul de monitorizare și aprobare a viitoarelor cereri de plată;
3. pregatirea și depunerea primei cereri de plată.

**În anul 2022**, printre cele mai importante **investiții finanțate prin PNRR**care vor fi pregătite și demarate în prima parte a anului, din **componenta de grant**, se vor regăsi:

* dezvoltarea infrastructurii medicale prespitalicești, centre comunitare integrate;
* infrastructură spitalicească nouă și/sau modernizată, echipamente/dotări;
* campania națională de împădurire și reîmpădurire, inclusiv păduri urbane;
* crearea de noi capacități de producție de energie electrică din surse regenerabile;
* implementarea infrastructurii de cloud guvernamental;
* asigurarea infrastructurii pentru transportul verde – înnoirea parcului de vehicule destinate transportului public;
* modernizarea secțiunilor de cale ferată aprobate și achiziție de material rulant;
* construirea, echiparea și operaționalizarea de creșe;
* dezvoltarea a 10 consorții regionale și dezvoltarea și dotarea a 10 campusuri profesionale integrate;
* crearea unei rețele de centre de zi pentru copiii aflați în risc de separare;
* reabilitarea, renovarea și dezvoltarea infrastructurii sociale pentru persoanele cu dizabilități;
* creșterea capacității organizațiilor societății civile de stimulare a cetățeniei active.

În ceea ce privește **componenta de împrumut**, în prima parte a anului 2022 vor fi demarate investiții din următoarele categorii:

* construcție infrastructură rutieră Sectiuni (A1, A7, A8);
* dezvoltarea rețelei de transport cu metroul în Municipiile București și Cluj-Napoca;
* asigurarea eficienței energetice în sectorul industrial;
* extinderea sistemelor de apă și canalizare, prioritizate prin Planul accelerat de conformare cu directivele europene;
* construirea de locuințe pentru tineri și pentru specialiști din sănătate și învățământ;
* infrastructura de distribuție a gazelor din surse regenerabile (utilizând gazele naturale în combinație cu hidrogenul verde ca măsură tranzitorie), precum și capacitățile de producție a hidrogenului verde și/sau utilizarea acestuia pentru stocarea energiei electrice;
* înființarea de centre de colectare prin aport voluntar, construirea de insule ecologice digitalizate, centre integrate de colectare prin aport voluntar destinate aglomerărilor urbane, construirea instalațiilor de reciclare a deșeurilor;
* dezvoltarea lanțului industrial de producție și/sau asamblare și/sau reciclare a bateriilor, a celulelor și panourilor fotovoltaice (inclusiv echipamente auxiliare) și noi capacități de stocare a energiei electrice;
* reconstrucția habitatelor de pajiști în ariile naturale protejate;
* decolmatarea lacurilor Uzlina și Fortuna din Delta Dunării pentru reducerea eutrofizării și menținerea diversității biologice;
* achiziționarea de echipamente de monitorizare a calității aerului, radioactivității și zgomotului pentru Agenția Națională de Protecția Mediului, echipamente de monitorizare și control pentru Garda Națională de Mediu;
* schema de granturi pentru eficiență energetică și  reziliența în clădiri rezidențiale  multifamiliale și clădiri publice;
* instrumente financiare pentru sectorul privat,
* dezvoltarea unui program pentru atragerea resurselor umane înalt specializate din străinătate în activități de cercetare, dezvoltare și inovare;

Mecanismul de Redresare și Reziliență sprijină financiar investițiile și reformele cu impact real și de durată asupra economiei și societății. Măsurile propuse răspund provocărilor identificate în contextul Semestrului european, susținând tranziția verde și transformarea digitală, precum și creșterea economică, reziliența socială și economică și crearea de locuri de muncă.

Sursa: MIPE

\*

PNRR: România a semnat cu FEI contractul pentru implementarea instrumentelor financiare pentru sectorul privat. Selecția intermediarilor, în următoarele luni

Guvernul României și Fondul European de Investiții au semnat joi, 30 decembrie 2021, contractul de finanțare pentru implementarea instrumentelor financiare de investiții de capital (equity) finanțate prin Planul Național pentru Redresare și Reziliență.

Contractul prevede înființarea Fondului de Fonduri pentru Redresare, investiție finanțată printr-o contribuție de 400 milioane euro din Componenta 9 a PNRR, intitulată „Suport pentru sectorul privat, cercetare, dezvoltare și inovare”.

Prin noul contract se anticipează că, în următorii cinci ani, aproximativ douăzeci de fonduri de investiții vor obține resurse sporite pentru a investi în firme și proiecte de infrastructură românești, inclusiv în domenii precum eficiența energetică sau energia regenerabilă.

Sprijinul guvernamental poate, de asemenea, să ducă la atragerea de investitori privați în acest gen de investiții, sporind astfel capacitatea pieței și creând noi echipe specializate de management. Se vor putea finanța, între altele, fonduri de venture capital, private equity, mezzanine, transfer de tehnologie sau specializate în infrastructură.

În următoarele luni, MIPE și FEI vor lansa apelul pentru expresii de interes pentru selectarea echipelor de management (intermediari financiari) și a fondurilor de investiții care vor primi alocări din Fondul de fonduri de capital de risc pentru Redresare.

Finanțările vor putea fi obținute de companiile românești numai de la intermediarii financiari, pe măsura selectării acestora, cu respectarea criteriilor de eligibilitate și a cadrului de ajutoare de stat, care vor fi specificate în apelul de selecție.

Structura fondului va permite mobilizarea de fonduri private. Orice venituri ale fondului sau ale instrumentelor financiare, inclusiv din rambursări, precum și profiturile obținute prin utilizarea fondurilor Mecanismului de redresare și reziliență, din care se scad remunerația administratorului fondului și a intermediarilor financiari, se vor utiliza pentru aceleași obiective de politică, inclusiv după 2026. În prima fază, numărul-țintă de beneficiari este de 100.

**Elementele principale ale contractului sunt:**

* Stabilirea alocării din PNRR pentru crearea Fondului de fonduri de Equity pentru Reziliență în cadrul FEI și a modului de vărsare a contribuției;
* Strategia de investiții și de aplicare a principiului ”Do No Significant Harm” („a nu prejudicia în mod semnificativ mediul”), pe durata PNRR și după 2026 (pentru utilizarea resurselor rambursate conform Reg. RRF);
* Delegarea FEI pentru a selecta si contracta intermediari financiari prin apel deschis de propuneri, care va fi aprobat ulterior de Comitetul de Investiții;
* Atribuțiile FEI cu privire la implementare, monitorizare, raportare, administrarea conturilor bancare și depozitelor;
* Politica de risc și de cea de trezorerie;
* Atribuțiile și regulile de funcționare ale Comitetului de Investiții ca organism de coordonare desemnat de Guvern;
* Costurile și comisioanele de management plătibile către FEI;
* Utilizarea resurselor rambursate.

Sursa: MIPE

\*

Clusterele de inovare socială și ecologică, o mișcare socială în creștere în Uniunea Europeană

Grupul de Experți în Economie Socială și Întreprinderi Sociale (GECES) a creat un subgrup cu tema „**Rolul clusterelor și al formelor similare de cooperare în afaceri în stimularea dezvoltării economiei sociale**”, cu scopul de a căuta și explora perspective asupra clusterelor de economie socială și rolul acestora în promovarea inovării în Uniunea Europeană.

Analiza are în vedere următoarele obiective:

* obținerea unei caracterizări socio-economice a conceptului CSEI (Clustere de inovare socială și ecologică);
* identificarea și analizarea principalelor aspecte inovatoare pe care CSEI le aduce tranzițiilor sociale și ecologice;
* identificarea și analizarea caracteristicilor, componentelor și/sau determinanților clusterelor care facilitează diseminarea și transferul inovației în alte contexte.

„Clusterizarea” economiei sociale este o mișcare socială recentă și în creștere în Uniunea Europeană, conform studiului, iar la acest moment există 30 de programe naționale de clustere în 20 de țări.

Clusterele de inovare socială și ecologică (CSEI) grupează în principal entități de economie socială cu întreprinderi principale, organizații ale societății civile, autorități publice, instituții de educație și cercetare care cooperează într-o anumită locație pentru a îmbunătăți prosperitatea și regenerarea economică, ecologică și societală locale prin facilitarea cooperării; punerea în comun a resurselor și creșterea capacității de inovare.

De asemenea, aproape toate clusterele îndeplinesc abordarea parteneriatului multiplu - ei adună în componența lor **cel puțin 2-3 tipuri de actori**. Aproape jumătate din eșantion reunește 3 până la 6 tipuri, care exprimă forme mai largi și mai complexe de cooperare între entitățile economiei sociale, întreprinderile tradiționale cu profit și alți actori susținători, cum ar fi autoritățile publice, centrele de educație și cercetare. Multe CSEI au caracteristica specifică de a include organizații ale societății civile, deși mai ales într-o manieră informală.

Raportul prezintă și 19 studii de caz despre modul în care CSEI are misiuni sociale sau ecologice specifice, dezvoltă servicii care abordează un impact social și ecologic local, acționează ca vehicul de regenerare și stimulează activitatea de afaceri a membrilor economiei sociale, printre care:

* Kaleidoscoop (Strasbourg, Franța) - accelerator al inovației sociale și de mediu, reunește actori din ocuparea forței de muncă, dezvoltarea economică și economia socială și solidară care, împreună, vor dezvolta noi servicii și noi activități pentru teritoriu și locuitorii acestuia;
* Silicon Vilstal (Vilstal, Germania) - promovarea inovației sociale în zonele rurale, crearea de rețele de oameni și identificarea oportunităților digitale;
* Cooperative cluster (Bulgaria) – clusterul oferă activități de networking între membrii săi, relevante pentru inovare, dezvoltarea de noi produse, marketing, producție și tehnologii (prin acces la servicii tehnologice și servicii de consultanță directă, precum și sprijin pentru transferul de tehnologie);
* [*Torino Social Impact*](https://www.torinosocialimpact.it/en/) - alianță între întreprinderi sociale, companii, instituții publice și private pentru a testa o strategie de dezvoltare a antreprenoriatului și investiții de impact în zona metropolitană Torino, inclusiv Primăria Torino. Torino Social Impact își propune să construiască un ecosistem în care companiile să găsească cele mai bune condiții pentru a experimenta modele de afaceri și soluții de inovare durabilă. Explorarea de noi forme de competitivitate, atragerea de investiții cu impact social și experimentarea unor noi forme de bunăstare locală transformatoare.

fonduri-structurale.ro este partenerul Primăriei Torino într-un proiect complementar prin care vom crea împreună **patru Centre de Competențe pentru Inovare Socială** în Italia, Grecia, Slovenia, România, beneficiind de experiența acestui oraș în domeniul inovării sociale.

Mai multe detalii despre SEED sunt disponibile [**aici**](https://www.fonduri-structurale.ro/stiri/26523/fonduri-structurale-ro-dezvolta-centrul-national-de-competente-pentru-inovarea-sociala-cu-sprijinul-comisiei-europene).

[**Descarcă**](https://www.fonduri-structurale.ro/descarca-document/33888) raportul „Clusters of social and ecological innovation in the European Union, perspectives and experiences” complet

Sursa: [www.fonduri-structurale.ro](http://www.fonduri-structurale.ro/)

\*

Undă verde din partea executivului privind stabilirea unor măsuri financiare pentru susţinerea desfăşurării Programului cultural naţional „Timişoara-Capitală Europeană a Culturii în anul 2021”

Guvernul României a adoptat marți, 28 decembrie 2021, Ordonanţa de urgenţă pentru modificarea OUG nr. 42/2019 privind stabilirea unor măsuri financiare pentru susţinerea desfăşurării Programului cultural naţional „Timişoara - Capitală Europeană a Culturii în anul 2021”, a informat Ministerul Culturii. Astfel, termenele cuprinse în actul normativ care reglementează modalitatea de implementare a Programului au fost adaptate, atât ca urmare a deciziilor instituțiilor europene, cât și cu privire la măsurile necesare și oportune, pentru asigurarea unei implementări eficiente a acestei acțiuni europene în 2023.

Actul normativ reprezintă primul pas spre eficientizarea mecanismului pentru implicarea mai puternica a Ministerului Culturii, urmând ca în vacanța parlamentară să fie propusă spre aprobare o ordonanță simplă care să clarifice și mai mult rolul pe care fiecare instituție îl va avea.

Sursa: Ministerul Culturii

\*

29 de noi contracte semnate cu beneficiarii POIM, în valoare de 306,7 milioane lei

Ministerul Investițiilor şi Proiectelor Europene, prin Autoritatea de Management pentru Programul Infrastructură Mare 2014 – 2020, a asigurat, în luna decembrie, semnarea a 29 noi contracte de finanțare cu beneficiarii POIM, având o valoare totală de 306.759.680 lei, potrivit unui comunicat oficial al instituției. Proiectele pentru care s-au semnat contractele vizează cu precădere măsuri de sprijin financiar pentru combaterea pandemiei în școli și spitale, dar și îmbunătățirea eficienţei energetice sau dezvoltarea infrastructurii de apă și canalizare. Cele 29 contracte au fost semnate cu următorii beneficiari:

* SC Diana SRL, valoare totală **1.154.300 lei;**
* Şcoala Gimnazială1 Răzvani, valoare totală **355.035 lei;**
* Unităţile de învăţământ din Sângeorgiu de Pădure, valoare totală **519.406 lei;**
* Spitalul Municipal Costache Nicolescu, Drăgăşani, Vâlcea, valoare totală **12.392.794 lei;**
* Grădinița cu program prelungit nr. 12, Zalău, valoare totală **38.401 lei;**
* Unitățile de învățământ preuniversitar de stat din sectorul 3, valoare totală **28.716.878 lei**;
* Şcoala Gimnazială Fiscuţ, comuna Sagu, valoare totală **308.823 lei;**
* Unitățile de învățământ din comuna Gropnița, Iași, valoare totală **249.949 lei;**
* Unităţile de învățământ din subordinea CJ Arad, valoare totală **458.644 lei;**
* Spitalul Județean de Urgență Slobozia, valoare totală **13.987.858 lei;**
* Şcoala Gimnazială nr. 1 Radu Vodă, Carei, valoare totală **365.456 lei;**
* Instituțiile de învățământ din Lupeni, valoare totală **6.503.503 lei;**
* Unitățile de învățământ din Uricani, valoare totală **1.128.110 lei;**
* Spital modular Județul Caraș Severin, valoare totală **14.611.723 lei;**
* C. Saturn S.A., valoare totală **1.131.979 lei**;
* Inspectoratul Școlar al Județului Iași, valoare totală **6.328.358 lei;**
* Unitățile de învățământ din Comuna Roșia, Bihor, valoare totală **551.653 lei;**
* Unitatea de Asistenţă Medico – Socială din Agnita, valoare totală **1.027.140 lei;**
* Unitățile de învățământ preuniversitar de stat din Glodeanu, Buzău, valoare totală **374.011 lei;**
* Școala Gimnazială nr. 1, Fundeni, valoare totală **454.424 lei;**
* INGG Ana Aslan, valoare totală **8.579.405 lei;**
* Unitățile de învățământ preuniversitar de stat din Pietroasa, valoare totală **766.889 lei;**
* Unitățile de învățământ preuniversitar de stat din Poienile Izei, Maramureș, valoare totală **65.088 lei;**
* Unitățile sanitare aflate în subordinea CJ Prahova, valoare totală **14.628.837 lei;**
* Distribuție Energie Electrică România S.A. Cluj-Napoca, valoare totală **93.451.460 lei;**
* SC Compania de Utilități Publice SA Focșani, valoare totală **74.892.137 lei;**
* UAT comuna Liești, jud. Galați, valoare totală **716.824 lei;**
* Școala Gimnazială nr. 1 Dichiseni, jud. Călărași, valoare totală **342.626 lei;**
* ANANP Regiunea 1 NE, Regiunea 2 SE, valoare totală **23.812.269 lei.**

 Pe parcursul anului 2021, Ministerul Investițiilor şi Proiectelor Europene a semnat **307 contracte** de finanțare cu beneficiarii Programului Operațional Infrastructură Mare 2014-2020, în valoare totală de **12,4 miliarde lei**, astfel:

* **235 contracte** aferente axei prioritare 9 – Protejarea sănătății populației în contextul pandemiei cauzate de COVID-19, în valoare de **2,7 miliarde lei;**
* **8 contracte**aferente axei prioritare 3 – Dezvoltarea infrastructurii de mediu în condiţii de management eficient al resurselor, în valoare de **7,4 miliarde lei;**
* **22 contracte**aferente axei prioritare 6 – Promovarea energiei curate şi eficienţei energetice în vederea susținerii unei economii cu emisii scăzute de carbon, în valoare de **750 milioane lei;**
* **42 contracte** aferente altor axe prioritare POIM, în valoare de **1,5 miliarde lei.**

Sursa: MIPE

\*

Consultări publice

Proiect de OUG privind derularea Programului de susţinere a internaţionalizării operatorilor economici români pentru perioada 2022-2023

Ministerul Antreprenoriatului și Turismului a lansat spre consultare publică, pe 5 ianuarie 2022, **Proiectul de Ordonanţă de urgenţă a Guvernului, privind derularea, în cadrul Ministerului Antreprenoriatului şi Turismului, a Programului de susţinere a internaţionalizării operatorilor economici români, cu finanţare parțială de la bugetul de stat, pentru perioada 2022-2023**.

Potrivit notei de fundamentare, prin implementarea Programului se finanţează, prin alocaţie financiară nerambursabilă, de tip forfetar, următoarele **tipuri de activităţi** în vederea internationalizării societăţilor comerciale româneşti:

* participări individuale la târguri şi expoziţii internaţionale, organizate în statele membre ale Uniunii Europene şi în ţările terţe, cu stand propriu;
* participări individuale la misiuni economice organizate în străinătate, precum şi la manifestări internaţionale, organizate în format virtual, pentru care sunt solicitate taxe

**Beneficiarii** sunt societăţi care se încadrează în categoria întreprinderilor mici şi mijlocii.

Sumele necesare pentru implementarea Programului se asigură anual cu încadrarea în prevederile bugetare aprobate cu această destinaţie în bugetul Ministerului Antreprenoriatului şi Turismului.

[**Descarcă**](https://www.fonduri-structurale.ro/descarca-document/33943) proiectul de OUG

Propunerile, sugestiile şi opiniile privind proiectul de act normativ se primesc in termen de 10 zile de la data publicării, respectiv 5 ianuarie 2021, la adresa de e-mail: [dezbateri\_publice@economie.gov.ro](mailto:dezbateri_publice@economie.gov.ro).

Sursa: MAT

\*

Două proiecte de acte normative destinate legumicultorilor, lansate spre consultare publică

Ministerul Agriculturii și Dezvoltării Rurale a anunțat că au fost postate în dezbatere publică două proiecte de acte normative ce instituie o serie de măsuri de susținere financiară a legumicultorilor, pentru anul 2022.

​Astfel, au fost publicate:

* Hotărârea pentru aprobarea programului de susținere a producției de legume în spații protejate pentru anul 2022 și
* Hotărârea pentru aprobarea schemei „Ajutor de minimis pentru aplicarea programului de susținere a producției de usturoi”, precum și pentru stabilirea unor măsuri de verificare și control al acesteia, în anul 2022

Principalele propuneri ale actelor normative vizează:

**Programul de susținere a producției de legume în spații protejate pentru anul 2022**

Schema de ajutor de minimis se aplică pe întreg teritoriul României în anul 2022, pentru susținerea producției de legume în spații protejate, astfel:

I. Cultivate în ciclul I sau ciclul II de producție:

* tomate

II. Cultivate în ciclul II de producție:

* ardei gras și/sau lung-kapia;
* castraveți;
* fasole păstăi;
* salata;
* spanac;
* ceapă verde;

Valorificarea producțiilor prevăzute la alin. (1) lit. d) se face în perioada 1 martie –10 iunie inclusiv pentru ciclul I de producție și respectiv 20 octombrie -9 decembrie, inclusiv pentru ciclul II de producție.

Sprijinul financiar se acordă beneficiarilor pentru maximum 2 culturi, respectiv  o singură cultură în ciclul I de producție/1000 mp și/sau o singură cultură în ciclul II de producție/1000mp, în anul 2022.

Valoarea maximă a sprijinului financiar de ajutor de minimis/beneficiar poate fi de 4000 euro respectiv :

1. 3000 euro/cultură în Ciclul I/1000mp/beneficiar ;
2. 1000 euro/cultură în Ciclul II/1000mp/beneficiar ;

Resursele financiare necesare aplicării schemei de ajutor de minimis prevăzute de prezenta hotărâre sunt în sumă de 225.000.000 milioane de lei, reprezentând echivalentul a 45 mililoane de euro şi se asigură din bugetul aprobat MADR pe anul 2022.

[**Descarcă**](https://www.fonduri-structurale.ro/descarca-document/33925) proiectul de act normativ

**Programul de susținere a producției de usturoi în anul 2022**

Schema de ajutor de minimis se acordă întreprinderilor care își desfășoară activitatea în domeniul producției primare de produse agricole, pentru susținerea producției de usturoi.

Valoarea maximă a sprijinului financiar de ajutor de minimis care se acordă beneficiarilor este de 3000 euro/ha.

Resursele financiare necesare aplicării schemei de ajutor de minimis prevăzute de prezenta hotărâre sunt în sumă de 22.263.000 lei, reprezentând echivalentul a maximum 4.500.000 euro și se asigură din bugetul aprobat MADR pe anul 2022.

[**Descarcă**](https://www.fonduri-structurale.ro/descarca-document/33926) proiectul de act normativ

Cetățenii și instituțiile interesate pot transmite opinii/propuneri/sugestii în termen de 10 zile de la data publicării, respectiv 30.12.2021, pe adresa de e-mail: [politici.agricole@madr.ro](mailto:politici.agricole@madr.ro).

Sursa: MADR

\*

APELURI – Finanțări

Până la sfârșitul lunii ianuarie se depun Cererile de plată pentru rambursarea ajutorului de stat pentru cantitățile de motorină achiziţionate şi utilizate în agricultură

Agenția de Plăți și Intervenție pentru Agricultură a informat joi, 6 ianuarie 2021, potențialii beneficiari, faptul că **până la data de 31 ianuarie 2022 inclusiv**, **se depun Cererile de plată care vizează rambursarea ajutorului de stat pentru cantitățile de motorină achiziţionate şi utilizate în agricultură**, aferente perioadei 01 octombrie – 31 decembrie 2021 (**trimestrul IV al anului 2021**).

Cererile se depun la Centrele Județene ale APIA de către administratorul/ reprezentantul legal sau împuternicitul acestuia.

Ajutorul de stat se acordă sub formă de rambursare a diferenței dintre rata accizei standard și rata accizei reduse pentru motorina utilizată la efectuarea lucrărilor  mecanizate în agricultură a cărei valoare unitară este de **1,5721 lei/litru**.

Pentru**sectorul vegetal**, cererile de plată pentru rambursare se depun însoțite de următoarele **documente**:

1. documente care dovedesc cantitatea de ciuperci produsă, după caz;
2. situația centralizatoare a cantităților de motorină utilizate la lucrări mecanizate, aferente perioadei pentru care solicită acordarea ajutorul de stat prin rambursare, întocmită conform modelului prevăzut în anexa [9;](https://lege5.ro/App/Document/g4ztgmrxge/procedurile-specifice-de-implementare-si-control-precum-si-formularistica-necesara-aplicarii-schemei-de-ajutor-de-stat-pentru-reducerea-accizei-la-motorina-utilizata-in-agricultura-din-10072015?pid=81055128&d=2017-09-22#p-81055128)
3. copie a facturilor/bonurilor fiscale de cumpărare a motorinei emise de vânzător pe numele solicitanților;
4. copie a documentelor de identitate și/sau a documentelor de înregistrare, în cazul în care au intervenit modificări față de cererea de acord pentru finanțare;
5. adeverință în original de la Registrul agricol, cu suprafețele aflate în exploatare, în cazul în care au intervenit modificări față de cererea de acord pentru finanțare;
6. adeverință în original de la Direcția pentru agricultură județeană, pentru suprafețele plantate cu vie nobilă, în cazul în care au intervenit modificări față de cererea de acord pentru finanțare.

Pentru**sectorul zootehnic**, cererile de plată pentru rambursare se depun însoțite de următoarele**documente**:

1. situația centralizatoare a cantităților de motorină utilizate pentru sectorul zootehnic, aferentă perioadei pentru care solicită acordarea ajutorul de stat prin rambursare, întocmită conform modelului prevăzut în anexa [9](https://lege5.ro/App/Document/g4ztgmrxge/procedurile-specifice-de-implementare-si-control-precum-si-formularistica-necesara-aplicarii-schemei-de-ajutor-de-stat-pentru-reducerea-accizei-la-motorina-utilizata-in-agricultura-din-10072015?pid=81055128&d=2017-09-22#p-81055128) din OMADR nr.1727/2015 cu modificările și completările ulterioare[;](https://lege5.ro/App/Document/g4ztgmrxge/procedurile-specifice-de-implementare-si-control-precum-si-formularistica-necesara-aplicarii-schemei-de-ajutor-de-stat-pentru-reducerea-accizei-la-motorina-utilizata-in-agricultura-din-10072015?pid=81055128&d=2017-09-22#p-81055128)
2. copie a facturilor/bonurilor fiscale de cumpărare a motorinei emise de vânzător pe numele solicitanților;
3. situația privind calculul efectivului rulat / efectivului mediu realizat, întocmită de beneficiar și vizată de medicul împuternicit de liberă practică, după caz, întocmită conform modelului prevăzut în anexa [10](https://lege5.ro/App/Document/g4ztgmrxge/procedurile-specifice-de-implementare-si-control-precum-si-formularistica-necesara-aplicarii-schemei-de-ajutor-de-stat-pentru-reducerea-accizei-la-motorina-utilizata-in-agricultura-din-10072015?pid=81055140&d=2017-09-22#p-81055140) din OMADR nr.1727/2015 cu modificările și completările ulterioare[;](https://lege5.ro/App/Document/g4ztgmrxge/procedurile-specifice-de-implementare-si-control-precum-si-formularistica-necesara-aplicarii-schemei-de-ajutor-de-stat-pentru-reducerea-accizei-la-motorina-utilizata-in-agricultura-din-10072015?pid=81055140&d=2017-09-22#p-81055140)
4. copie de pe cererea depusă de către apicultori la consiliul local în vederea asigurării acestora de vetre de stupină temporare sau permanente;
5. copie a documentelor de identitate și/sau a documentelor de înregistrare, în cazul în care au intervenit modificări față de cererea de acord pentru finanțare.

Pentru**sectorul îmbunătățiri funciare**, cererile de plată pentru rambursare se depun însoțite de următoarele **documente**:

1. situația centralizatoare a cantităților de motorină utilizate pentru irigații, aferentă perioadei pentru care solicită acordarea ajutorul de stat prin rambursare, întocmită conform modelului prevăzut în anexa [9](https://lege5.ro/App/Document/g4ztgmrxge/procedurile-specifice-de-implementare-si-control-precum-si-formularistica-necesara-aplicarii-schemei-de-ajutor-de-stat-pentru-reducerea-accizei-la-motorina-utilizata-in-agricultura-din-10072015?pid=81055128&d=2017-09-22#p-81055128) din OMADR nr.1727/2015 cu modificările și completările ulterioare[;](https://lege5.ro/App/Document/g4ztgmrxge/procedurile-specifice-de-implementare-si-control-precum-si-formularistica-necesara-aplicarii-schemei-de-ajutor-de-stat-pentru-reducerea-accizei-la-motorina-utilizata-in-agricultura-din-10072015?pid=81055128&d=2017-09-22#p-81055128)
2. copie a facturilor/bonurilor fiscale de cumpărare a motorinei emise de vânzător pe numele solicitanților;
3. situația centralizatoare a cantităților de apă pentru irigații, întocmită conform modelului prevăzut în anexa [11](https://lege5.ro/App/Document/g4ztgmrxge/procedurile-specifice-de-implementare-si-control-precum-si-formularistica-necesara-aplicarii-schemei-de-ajutor-de-stat-pentru-reducerea-accizei-la-motorina-utilizata-in-agricultura-din-10072015?pid=81055160&d=2017-09-22#p-81055160) din OMADR nr.1727/2015 cu modificările și completările ulterioare[;](https://lege5.ro/App/Document/g4ztgmrxge/procedurile-specifice-de-implementare-si-control-precum-si-formularistica-necesara-aplicarii-schemei-de-ajutor-de-stat-pentru-reducerea-accizei-la-motorina-utilizata-in-agricultura-din-10072015?pid=81055160&d=2017-09-22#p-81055160)
4. copie a facturilor de apă din care să reiasă volumul de apă consumat de către beneficiar/procesul-verbal de confirmare a volumului de apă livrat pentru irigații, întocmit de către orice furnizor de apă de irigații;
5. situația suprafețelor irigate, pe structuri de culturi, aferentă perioadei pentru care se solicită ajutorul de stat;
6. copie a documentelor de identitate și/sau a documentelor de înregistrare, în cazul în care au intervenit modificări față de cererea de acord pentru finanțare;
7. dovadă cont trezorerie dacă au intervenit modificari ale coordonatelor bancare față de cererea inițială.

Toate documentele depuse în copie vor fi certificate pentru conformitate cu originalul de către solicitantul sprijinului, însușite prin semnătura și vor purta sintagma „conform cu originalul”.

Sursa: APIA

\*

Timbrul Monumentelor Istorice 2022: Apel de proiecte adresat protejării și promovării monumentelor istorice

Ministerul Culturii, prin Institutul Naţional al Patrimoniului, a lansat în cursul anului 2021, **sesiunea I/2022 a Timbrului Monumentelor Istorice**, în cadrul căreia se acordă finanţări nerambursabile pentru proiecte care au ca scop protejarea şi promovarea monumentelor istorice.

**În cadrul apelului pot aplica** persoane fizice și persoane juridice de drept public sau privat care au calitatea de proprietar, deţinător al unui drept de superficie, de concesiune sau de folosinţă pentru o durată mai mare de 25 de ani sau titular al dreptului de administrare al unui monument istoric.

**Bugetul total**al acestei sesiuni este de 5.000.000 lei.

**Subprogramele** pentru care vor fi acordate finanţări nerambursabile în cadrul sesiunii şi **sumele** **disponibile** sunt următoarele:

* subprogramul intervenţii de urgenţă (ante- şi post-dezastru) - 1.500.000 lei;
* subprogramul proiectare - elaborarea documentaţiilor tehnico-economice pentru intervenţii asupra monumentelor istorice, în vederea solicitării de finanţări în viitorul cadru financiar multianual al Uniunii Europene (2021-2027) şi în cadrul diferitelor programe naţionale - 1.000.000 lei;
* subprogramul acţiuni tematice - Timişoara, Capitală Europeană a Culturii - lucrări de întreţinere şi reparaţii curente - 1.000.000 lei;
* subprogramul acţiuni tematice - Roşia Montană - patrimoniu mondial în pericol - lucrări de întreţinere şi reparaţii curente - 1.000.000 lei.

Pentru mai multe detalii puteți consulta rubrica noastră de [**alte finanțări**](https://www.fonduri-structurale.ro/alte-finantari/559/timbrul-monumentelor-istorice-2022-apel-de-proiecte-adresat-protejarii-si-promovarii-monumentelor-istorice).

Sursa: Institutul Naţional al Patrimoniului

\*

PNDR: Termenul de depunere a proiectelor de investiții în procesarea/marketingul produselor agricole a fost prelungit!

Agenția pentru Finanțarea Investițiilor Rurale a [anunțat](https://portal.afir.info/Uploads/Sesiune%20DEPUNERE%20PROIECTE/2022/Anunt_CerereProiecte_sM4.2_2021_sesiune_prelungit-final.pdf) marți, 4 ianuarie 2022, prelungirea termenului de depunere pentru submăsura 4.2 „**Sprijin pentru investiții în procesarea/ marketingul produselor agricole**” din Programul Național de Dezvoltare Rurală 2014 – 2020.

Astfel, termenul inițial de depunere, respectiv 7 ianuarie 2022, este prelungit până la data de 7 februarie 2022, ora 16:00.

Fondurile disponibile pentru submăsura 4.2sunt de 182.777.722 Euro, fonduri împărțite în două componente, după cum urmează:

* Sprijin pentru investiții de modernizare în procesarea/ marketingul produselor agricole – 143.611.067 Euro;
* Sprijin pentru investiții noi, extindere și modernizare în procesarea/ marketingul produselor agricole pentru plante proteaginoase – 39.166.655 Euro.

Mai multe informații despre apel sunt disponibile [**aici**](https://www.fonduri-structurale.ro/fisa-proiect/7/programul-national-de-dezvoltare-rurala/55/pndr-sm-4-2).

Sursa: AFIR

\*

POCU: Apel destinat continuării reformei curriculumului național aferent sistemului de educație preuniversitar

AM POCU a publicat joi, 30 decembrie 2021, apelul „**Standardizare și evaluare unitară pentru sistemul de educație preuniversitar STANDEV**”, Axa prioritară 6, Obiectivul Specific 6.3&6.5& 6.6.

**Scopul principal al apelului** constă în acordarea unui grant nerambursabil dedicat exclusiv continuării reformei curriculumului național prin abordarea componentei legate de evaluare din cadrul acestuia în vederea standardizării și evaluării unitare pentru sistemul de educație preuniversitar.

Cerințele pentru continuarea reformei curriculare și completarea curriculum-ului național obligatoriu revizuit pentru învățământul primar și gimnazial **vor avea în vedere următoarele componente**:

* Elaborarea și propunerea spre avizarea de către ME a standardelor curriculare de învățare și a standardelor de evaluare pentru învățământul primar;
* Elaborarea și propunerea spre avizarea de către ME a standardelor curriculare de învățare și a standardelor de evaluare pentru învățământul gimnazial.

Pentru această cerere de propuneri de proiecte **solicitantul eligibil** este Centrul Naţional de Politici şi Evaluare în Educaţie (CNPEE), organ de specialitate al administraţiei publice centrale, cu personalitate juridicăaflat în subordinea Ministerului Educației.

**Suma alocată apelului** este de 13.100.000 euro, pe cele două tipuri de regiuni de dezvoltare (Regiuni mai puțin dezvoltate/ Regiune mai dezvoltată).

În cadrul cererii de propuneri de proiecte **se va selecta un singur proiect** cu valoare maximă eligibilă de 13.100.000 euro.

[**Descarcă**](https://www.fonduri-structurale.ro/descarca-document/33890) ghidul

Sistemul informatic MySMIS 2014 va fi deschis în data de 3 ianuarie 2022 ora 16.00 şi se va închide în data de 10 ianuarie 2022, ora 16.00.

Sursa: MIPE

\*

Din actualitatea europeană

Contractele digitale: intră în vigoare normele UE privind conținutul digital și privind vânzarea de bunuri

La 1 ianuarie, au intrat în vigoare noi norme ale UE privind [conținutul digital](https://eur-lex.europa.eu/legal-content/en/ALL/?uri=CELEX:32019L0770) și [vânzarea de bunuri](https://eur-lex.europa.eu/legal-content/EN/TXT/?uri=uriserv:OJ.L_.2019.136.01.0028.01.ENG&toc=OJ:L:2019:136:TOC). Consumatorilor și agenților economici le va fi mai ușor să cumpere și să vândă conținut digital, servicii și bunuri digitale din și în întreaga UE.

De acum înainte, consumatorilor și agenților economici le va fi mai ușor să cumpere și să vândă conținut digital, servicii și bunuri digitale și „bunuri inteligente” din și în întreaga UE. Didier **Reynders**, comisarul pentru justiție, a declarat: „2022 începe într-o notă extrem de pozitivă pentru consumatorii și întreprinderile din UE. În cazul unor probleme sau defecte legate de conținutul digital, de serviciile digitale sau de produsele inteligente, consumatorii din UE vor avea de acum aceleași drepturi ca în cazul oricăror alte bunuri, indiferent de locul din UE din care au cumpărat bunurile și serviciile respective. Normele noastre armonizate consolidează drepturile consumatorilor și, mai mult, vor încuraja companiile să își vândă bunurile și serviciile în întreaga UE, oferind securitate juridică, ceea ce îi va ajuta pe consumatori în milioane de tranzacții zilnice. Fac apel la acele state membre care încă nu au transpus noile norme să facă acest lucru fără întârziere.”

Prin noile norme privind contractele digitale, consumatorii vor fi protejați atunci când conținutul digital (de exemplu, muzică sau software descărcate) și serviciile digitale sunt defectuoase. Aceștia vor avea dreptul legal la o soluție, de exemplu, o reducere de preț sau rezilierea contractului și rambursarea sumei plătite.

Directiva privind vânzarea de bunuri le va asigura consumatorilor același nivel de protecție în întreaga UE – și atunci când își fac cumpărăturile online și atunci când cumpără dintr-un magazin – și va acoperi toate bunurile, inclusiv bunurile cu componente digitale (de exemplu, un frigider inteligent). Noile norme mențin perioada minimă de garanție de doi ani de la data la care consumatorul primește bunul și prevăd o perioadă de un an pentru inversarea sarcinii probei în favoarea consumatorului. În practică, aceasta înseamnă că, în primul an, va fi datoria vânzătorului să dovedească faptul că bunul nu a fost defect încă de la început.

Majoritatea statelor membre au transpus integral atât Directiva privind conținutul digital, cât și Directiva privind vânzarea de bunuri. Comisia va monitoriza îndeaproape transpunerea în celelalte state membre. De fapt, sunt deja în desfășurare mai multe proceduri de constatare a neîndeplinirii obligațiilor împotriva statelor membre care nu au comunicat încă măsurile lor de transpunere. Mai multe informații sunt disponibile pe paginile privind [normele în materie de contracte digitale](https://ec.europa.eu/info/business-economy-euro/doing-business-eu/contract-rules/digital-contracts/digital-contract-rules_en)[Căutați traducerile disponibile pentru linkul precedentEN**•••**](javascript:void(0)) și în [fișa informativă](https://ec.europa.eu/info/files/digital-contracts-europe-new-rules-modernise-supply-digital-content-and-sale-goods_en)[Căutați traducerile disponibile pentru linkul precedentEN**•••**](javascript:void(0)).

\*

UE-Moldova: Comisia propune asistență macrofinanciară în valoare de 150 milioane EUR

La cererea Republicii Moldova, Comisia Europeană a adoptat astăzi, 4 ianuarie, o propunere privind o nouă operațiune de asistență macrofinanciară (AMF) în valoare de până la 150 milioane EUR.

30 milioane EUR ar urma să fie furnizate sub formă de granturi și 120 milioane EUR sub formă de împrumuturi pe termen mediu în condiții de favorabile finanțare. Această nouă asistență s-ar succeda celor două operațiuni AMF anterioare, în cadrul cărora UE a acordat Moldovei o sumă totală de 160 milioane EUR începând din 2017.

Asistența macrofinanciară propusă astăzi de UE, care trebuie încă să fie adoptată de Parlamentul European și de Consiliu înainte de a putea intra în vigoare și de efectuarea plăților, ar urma să însoțească noul program al FMI pentru această țară, aprobat la 20 decembrie 2021. Mai precis, aceasta ar ajuta Republica Moldova să își acopere o parte din nevoile sale de finanțare externă în următorii doi ani. Operațiunea ar contribui, prin urmare, la reducerea vulnerabilităților economiei legate de balanța de plăți pe termen scurt și de situația bugetară. Un [comunicat de presă](https://ec.europa.eu/commission/presscorner/detail/en/ip_21_7101)[Căutați traducerile disponibile pentru linkul precedentEN**•••**](javascript:void(0))este disponibil online.

\*

COFE: Grupul de dezbatere al cetățenilor europeni finalizează recomandări pentru o Europă mai durabilă și mai sănătoasă

Conferința privind viitorul Europei: schimbările climatice, mediul și sănătatea vor fi temele centrale ale deliberărilor cetățenilor reuniți în Natolin (cartier din Varșovia) între 7 și 9 ianuarie 2022.

Acest grup de dezbatere al cetățenilor europeni își va desfășura cea de a treia și ultima sesiune în format hibrid și își va finaliza recomandările care vor fi prezentate Conferinței privind viitorul Europei. Discuțiile se vor baza pe activitatea desfășurată în cadrul celorlalte două sesiuni, desfășurate [la Strasbourg în perioada 1-3 octombrie](https://www.europarl.europa.eu/news/en/press-room/20210929IPR13805/conference-on-future-of-europe-european-citizens-panel-meeting-on-1-3-october)[Căutați traducerile disponibile pentru linkul precedentEN**•••**](javascript:void(0)) și [online în perioada 19-21 noiembrie](https://www.europarl.europa.eu/news/en/press-room/20211112IPR17217/conference-on-the-future-of-europe-citizens-discuss-climate-change-and-health)[Căutați traducerile disponibile pentru linkul precedentEN**•••**](javascript:void(0)), și se vor axa pe următoarele subiecte: moduri de viață mai bune; protejarea mediului și a sănătății noastre; redirecționarea economiei și a consumului; o societate durabilă; și îngrijirea tuturor.

Activitatea acestui grup – unul dintre cele patru grupuri de dezbatere ale cetățenilor europeni, de câte 200 de participanți fiecare – este un proces condus de cetățeni și reprezintă o piatră de temelie a Conferinței privind viitorul Europei. Grupul de dezbatere al cetățenilor europeni pe tema „Democrația europeană, valorile și drepturile europene, statul de drept, securitatea” și-a prezentat deja [recomandările în cadrul reuniunii de la Florența din decembrie 2021](https://futureu.europa.eu/rails/active_storage/blobs/eyJfcmFpbHMiOnsibWVzc2FnZSI6IkJBaHBBdXVaIiwiZXhwIjpudWxsLCJwdXIiOiJibG9iX2lkIn19--61036307c8c0d7460bcd5425c3f1b1d128b4e782/Panel%202%20session%203%20Report_FINAL.pdf). Alte două grupuri de dezbatere se vor reuni la începutul anului 2022 la Maastricht (pe tema „UE în lume/migrația”) și la Dublin (pe tema „O economie mai puternică, justiție socială și locuri de muncă/Educație, tineret, cultură și sport/Transformare digitală”).

Recomandările grupului vor fi prezentate și discutate în cadrul următoarei reuniuni plenare a conferinței, planificată pentru 21-22 ianuarie 2021. Optzeci de reprezentanți ai grupurilor (20 din fiecare dintre grupurile de dezbatere ale cetățenilor europeni, dintre care cel puțin o treime cu vârste cuprinse între 16 și 25 de ani) sunt membri în plenul conferinței. Aceștia vor prezenta, în plen, rezultatele discuțiilor din cadrul grupurilor pe care le reprezintă și le vor dezbate cu deputați în Parlamentul European, cu reprezentanți ai guvernelor și parlamentelor naționale, ai Comisiei Europene și cu alți membri în plen din cadrul organismelor UE, al autorităților regionale și locale, al partenerilor sociali și al societății civile.

**Informații generale:**

[Conferința privind viitorul Europei (europa.eu)](https://futureu.europa.eu/?locale=en)

[Grupul de dezbatere al cetățenilor europeni pe tema „Schimbări climatice, mediu/sănătate”](https://futureu.europa.eu/assemblies/citizens-panels/f/300/)

[Platforma – al treilea raport intermediar](https://futureu.europa.eu/rails/active_storage/blobs/eyJfcmFpbHMiOnsibWVzc2FnZSI6IkJBaHBBdWlFIiwiZXhwIjpudWxsLCJwdXIiOiJibG9iX2lkIn19--3fe1bd5c838d6e007a595afd9beefa8b4df1fb3f/Kantar%20Third%20Interim%20Report%20final%20version%20EN.pdf) – noiembrie 2021

[Raport privind contribuțiile fiecărui stat membru](https://futureu.europa.eu/rails/active_storage/blobs/eyJfcmFpbHMiOnsibWVzc2FnZSI6IkJBaHBBam1MIiwiZXhwIjpudWxsLCJwdXIiOiJibG9iX2lkIn19--0fe069dc36072188453cf63db1f14b9530316ddd/Report%20Kantar%20COFE%20MEMBER%20STATE_contributions%20November_final.pdf) – noiembrie 2021

\*

DiscoverEU: Peste 2.300 de tineri români vor primi permise de călătorie pentru a explora Europa cu trenul

Comisia a anunțat astăzi, 6 ianuarie, rezultatele [ultimei sale runde de înscrieri](https://ec.europa.eu/commission/presscorner/detail/en/ip_21_5105) pentru DiscoverEU: 60.950 de tineri vor primi câte un permis de călătorie gratuit pentru a vizita continentul nostru, dintre care 2343 de români.

Comisia a anunțat astăzi rezultatele [ultimei sale runde de înscrieri](https://ec.europa.eu/commission/presscorner/detail/en/ip_21_5105)[Căutați traducerile disponibile pentru linkul precedentEN**•••**](javascript:void(0)) pentru DiscoverEU, care a fost lansată în octombrie 2021. Candidații selecționați vor călători singuri sau în grupuri de până la cinci persoane între martie 2022 și februarie 2023, pentru o perioadă de până la 30 zile. În conformitate cu Pactul verde, participanții vor călători în principal cu trenul, cu unele excepții pentru a le permite și celor care locuiesc pe insule să participe.

Vicepreședintele pentru promovarea modului nostru de viață european, Margaritis **Schinas**, a declarat: „Sporirea mobilității tinerilor, pe care aceste 60.000 de permise de călătorie o reprezintă, le oferă tinerilor oportunități deosebite de a traversa aceste vremuri dificile. 2022 are un început în forță. Acesta va fi anul tinerilor europeni”. Comisara pentru inovare, cercetare, cultură, educație și tineret, Mariya **Gabriel**, a declarat: „Ce început potrivit pentru Anul european al tineretului, prin anunțarea rezultatelor inițiativei DiscoverEU! Ne dorim ca anul acesta să fie dedicat tuturor tinerilor. Vom multiplica oportunitățile pentru aceștia pe tot parcursul anului, de exemplu prin creșterea numărului de bilete pentru DiscoverEU în runda următoare, care va avea loc în primăvara anului 2022.”

[Runda de înscrieri din octombrie a fost deschisă](https://europa.eu/youth/discovereu_en)[Căutați traducerile disponibile pentru linkul precedentEN**•••**](javascript:void(0))tuturor tinerilor europeni născuți între 1 iulie 2001 și 31 decembrie 2003. În mod excepțional, s-au putut înscrie și tinerii de 19 și 20 de ani, deoarece rundele lor au fost amânate din cauza pandemiei de COVID-19. Dată fiind incertitudinea legată de evoluția pandemiei, tuturor călătorilor li se vor oferi rezervări flexibile prin intermediul unui nou permis mobil de călătorie. La 17 ianuarie 2022, va avea loc o sesiune de întrebări și răspunsuri în direct pe [contul de Instagram al European Youth](https://www.instagram.com/european_youth_eu/), în cadrul căreia participanții vor adresa întrebări legate de viitoarea lor călătorie.

Comisia a lansat inițiativa [DiscoverEU](https://europa.eu/youth/discovereu_en)[Căutați traducerile disponibile pentru linkul precedentEN**•••**](javascript:void(0)) în iunie 2018, în urma unei propuneri din partea Parlamentului European. Aceasta a fost integrată oficial în noul [program Erasmus+ 2021-2027](https://ec.europa.eu/commission/presscorner/detail/en/ip_21_1326)[Căutați traducerile disponibile pentru linkul precedentEN**•••**](javascript:void(0)). Începând din iunie 2018, programul a finanțat 130.000 de permise de călătorie. Următoarea rundă de înscrieri va avea loc în primăvara anului 2022. Mai multe [informații](https://europa.eu/youth/news/announcement-of-discovereu-results_en)[Căutați traducerile disponibile pentru linkul precedentEN**•••**](javascript:void(0)), precum și o [fișă informativă](https://europa.eu/youth/sites/default/files/0319_youth_2021-12_discovereu_factsheet_v10.pdf) cu rezultatele pentru fiecare țară sunt disponibile online.

Sursa: Reprezentanța în România a Comisiei Europene https://romania.representation.ec.europa.eu/stiri-evenimente-si-resurse-pentru-presa/stiri\_ro

🏵🏵🏵

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

De asemenea, aveţi la dispoziţie şi chestionarul de evaluare a Buletinului Informativ pe care îl puteţi descărca de pe pagina de internet a instituţiei, de la secţiunea „Buletin informativ”.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/